Jelasin soal Geng UPSR (musim kedua)  dalam bahasa melayu dong

Musim kedua, Geng UPSR disiarkan pada 21 Mei 2016. Musim kedua drama ini masih mengekalkan wajah-wajah ceria daripada musim pertama seperti Sheikh Baseer, Wafiy, Erissa, Elyn Leong, Danish Zakwan dan Rafael El Arash. Datuk Aznil Nawawi pula akan membuat kemunculan tetap sebagai guru besar pada musim ini.

Penyertaan dua pelakon cilik berbakat, Fikry dan Keziah Kaur pasti akan memeriahkan lagi keluarga Geng UPSR.

Menariknya musim kedua Geng UPSR kali ini turut menampilkan pemenang kategori Penyanyi Wanita Popular Anugerah Bintang Popular Berita Harian (ABPBH) 29, iaitu Adira.

Dia telah diumumkan sebagai penerima anugerah tersebut, baru-baru ini di pentas anugerah berprestij itu.

Bukan itu sahaja, pemenang anugerah Artis Komedi Popular ABPBH 29, Abam Bocey akan turut sama mencuit hati penonton di rumah dengan gelagatnya yang selamba di samping elemen komedi yang menghiburkan.

Musim kedua siri ini disiarkan pada hari Sabtu, pukul 6 petang.